《张登子招集喜遇胡豹生感赋 其二》
清代·邓汉仪

忆昔邗江集宝衣，花间吟好送斜晖。西湖戎马君宁见，南越衣斜事已非。

宦拙终缘晞发累，客贫难向战场归。春风岭外聊羁迹，万事销愁有宋祎。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。